Plopp (barnebokfigur)

Plopp (svensk: Plupp) er hovedpersonen i en serie bildebøker for barn av den svenske forfatteren Inga Borg (1925–2017). Plopp ble introdusert i boka Plupp och renarna i 1955, og den siste boka om Plopp, Plupp och lodjuret, utkom i 2005.

Bakgrunn

De grunnleggende inntrykkene av landskapet og levemåten i gamme fikk Borg da hun sammen med sin forlovede reiste i Norrland sommeren 1945. De oppholdt seg hele sommeren i en sameleir. 
Hun utviklet tegninger og fortellinger om figuren Plupp til bruk med egne barn hjemme, men etter råd og oppfordring fra vennen Arne Sucksdorff tok hun initiativ til å få fortellingene utgitt i bokform, og den første utkom i 1955.

Innhold

Plopp er en liten, trolliknende skikkelse med blått hår og rødt skjerf som bor i en gamme ved «Blåvattnet» et sted i Nord-Sverige, sammen med lemenet Lämmel og røyskatten Härmelin. Plopp er usynlig for menneskene og kan snakke med dyr og fugler på høyfjellet og i skogen. Plopp har «blått hår som fjällen och en halsduk lika gulröd som fjällbjörkarnas blad om hösten.» Borg sier at Plopp hadde forbilder i «usynlige venner» som hun selv lekte med som barn hos mormor og morfar i Dalarna. Andre har pekt på at «någonstans långt borta på hans 'stamträd' kan man tänka sig att hitta nogåt av John Bauers troll och dvärgen Toker i Walt Disneys Snövit.» Det er bevisst uavklart om Plopp er mannlig eller kvinnelig. Naturen, dyrelivet og levemåten har likhetstrekk med en samisk levemåte og et samisk kulturlandskap. 
Bortsett fra hovedpersonen selv er alt av naturmiljø og dyra adferd realistisk skildret. Borg har en naturdidaktisk intensjon med bøkene, og Plopps reiser gjennom de svenske fjellene har blitt sammenlignet med Carl von Linnés reiser: «Plupp blir sedan vår ciceron, vår sagolinné i bok efter bok. Tillsammens med honom tränger vi långt in i myrlandet i Plupp gör en långfärd (1957) och lär oss åtskilligt om tranornas liv. Hon berättar också om lämlarnas märkliga massvandring och boken heter Plupp och lämlarna (1960). […] Det är genom färdsamtalen och på vandringar tillsammans med olika djur som kunskap förmedlas. […] Likt den store Linné berättar Plupp inte bara om flora och fauna utan om matvanor och klädedrakt och förstås om djurens föräldraskap». Forfatteren Inga Borg har forsåvidt også skrevet en biografi for barn om Linné: I naturens riken, utkom i 1979 med tegninger av Fibben Hald, i tillegg til flere andre bøker om ville dyr og fugler. 
Stemningen i bøkene endrer seg i løpet av bokserien: «Handlingen och äventyret är de tidiga berättelsernas centrum och motor, inte upptäckterna och sinnesupplevelsarna, som det ble i de senare.»

Etterliv

Et 13 episoder minutter lang tv-serie kalt Plupp och hans vänner ble vist på tv i 1967. Borg hadde selv regien.
I 1970 mottok Inga Borg Elsa Beskow-plaketten for serien om Plupp. 
Det svenske meieriselskapet Norrmejerier brukte tidligere Plopp som varemerke for flere ulike produkt rettet mot barn. Ut over dette har forfatteren vært restriktiv til kommersialisering av Plopp, og har takket nei til forslag om å lage animasjonsfilmer. Ett miljøvennlig og naturnært unntak er «Pluppskogen» på hembygdsområdet i Gällivare, men her ble Plupp faset ut i 2012 til fordel for en ny eventyrfigur: Illo.
I 2013 kunngjorde imidlertid Storogna Högfjällshotell & Spa i Vemdalen at de hadde inngått en avtale med Inga Borg som ga dem retten til å benytte Plupp i sin virksomhet.
I oktober 2016 hadde Åarjelhsaemien Teatere premiere på en «joikikal» om Plopp, framført på sørsamisk.